 ካብ ትዕዝብቲ ናብ ቅብኣ ኣብ ከባቢ ዋሺንግተን ዲሲ ኣብ ዝነበረትሉ እዋን ቀስ ኢላ ምስ ፍሉጣት ስነ-ጥበባውያን ጊዜ ብምሕላፍ ንዓቕማ ክትድህስሶ ጀመረት ኤልሳ ጽልዋ ዜሕደረላ ቅዲ ስርሓት ቅብኣ ናይ ዘመናውያን ኣፍሪቃውያን ቀባእቲ ዀይኑ ኣብ ልዕሊኡ ኸኣ ረቂቕ ኤክስፕረሽኒዝም - ድሕሪ ካልኣይ ዉግእ ዓለም ቦሎኽ ኢሉ ዝወጸ ስነ-ጥበባዊ ምንቅስቓስ - ምዃኑ ትገልጽ ኤልሳ ካብ ኣስመራ ጽቡቕ ስምዒት ሒዛ ኣይወጸትን ኵነታት ክዕብዓብ ሰብ ዓቕሉ ክጸቦ ትርኢ ስለ ዝነበረት ነቶም ኣብ ኣእምሮኣ ዝሰረጹ ነገራት ብቕብኣ ክትገልጾምን ነቲ ዕቑር ዓቕማ ክትከፍቶን ክትጥቀመሉን ወሰነት በዂሪ ውላዳ ምስ ወለደት ከኣ ኣብ ገዛ ዀይና ሓሳባ ብቅብኣ ንምግላጽ ክትፈታትን ጀመረት ናታ ቅዲውን ኣማዕበለት ናይ ቅብኣ ዓቕማ እናሰሓለት ኵነታት ሃገር ብማዕዶ ትከታተሎ ነበረት ኤርትራ ናጻ ፕሬስ ምስ ዓጸወት ነባራት መራሕትን ጋዜጠኛታትን ምስተኣስሩ ተዓቢሶምsilenced ዘርእስቶም ተኸታተልቲ ኣሳእል ብገጻት ናይ ብሕቲ ጋዜጣታት ዝማዕረጉ ቅብኣታት ኣብ ኤግዚቢሽን ከተቕርብ ጀመረት መዘናታታ ኸኣ ንስርሓ ፈተውዎ ምንጪ ስእሊ, E_G ኤልሳ ነቲ ሎሚ ከም ዘመነ ናጻ ፕረስ ኢልና እንዝክሮ 2000-2001 ዉልዕ ኢሉ ዝጠፍአ ሓጺር ዘመን ብተደጋጋሚ ኣብ ቅብኣኣ ከም ድሕረ ባይታ እናእተወት ተጠቒማትሉያ ንመዘከርታ ናይቶም ዝተወገኑ ጋዜጣታትን ዝተኣስሩ ጋዜጠኛታትን ኢላ ዝቐብኣቶም ቅብኣታት ብዙሓት እዮም ቅዲ ቅብኣ ቅብኣታተይ ብናጻ ንድፊ መልክዐ-ምድሪ ወይከኣ ሓደ ኣቕሓ ይጅምርሞ ድሓር ቀጸላ ሕብሪ ኣብ ልዕሊ ቀጸላ ሕብሪ እናተጠቐምኩ እሃንጾ እናበለት ንቅዲ ቅብኣኣ ትገልጾ ኣብ ፈለማ ኣብ ሕንፍሽፍሽን ዕግርግርን ዝበለ ኵነታትዩ ዝኣቱ ቀስ ኢለ ኸኣ ሕብርታት እናኔከኹን እናወሰኽኩን ከመዓራርዮ እጅምር ሽዑ እቲ ስራሕ ናብ ዝመርሓኒ እኸይድ ትብል ስለዚ ብሓደ ዉዱእ ሓሳብ ኣይቅየድንየ እቲ ዝጥቀመሉ ቅዲ ኣብ መንጎይን እቲ ቅብኣን ውሽጣዊ ምይይጥ intimate communication ከም ዝካየድ ዘሎ ዀይኑ ይስምዓኒ ትብል ኣብ ገለ-ገለ ቅብኣታተይ ኮላዥ እጥቀምየ እዚ ማለት ከኣ በብዓይነቶም ቁርጽራጽ ወረቃቕቲ ኣብ ልዕሊቲ ካንቫስ እናልገብኩ እጥቀምየ ሓደ-ሓደ እዋንውን ንክሕርፍፈለይ ሑጻ ካልኦት ነገራት እጥቀም ካብ ኵሉ ግን ብኣክሪሊክ ክቐብእ ደስዩ ዝብለኒ ኢላ ወሰኸትሉ ምሩጻት ስእሊ ኣፍሪቃ እዚ ቅነ! 